2001/535/EY: Komission päätös, tehty 6 päivänä heinäkuuta 2001, sovittelumenettelyn perustamisesta osaksi Euroopan maatalouden ohjaus- ja tukirahaston (EMOTR) tukiosaston tilien tarkastamista ja hyväksymistä tehdyn päätöksen 94/442/EY muuttamisesta (tiedoksiannettu numerolla K(2001) 1756)



Virallinen lehti nro L 193 , 17/07/2001 s. 0025 - 0025



Komission päätös, tehty 6 päivänä heinäkuuta 2001, sovittelumenettelyn perustamisesta osaksi Euroopan maatalouden ohjaus- ja tukirahaston (EMOTR) tukiosaston tilien tarkastamista ja hyväksymistä tehdyn päätöksen 94/442/EY muuttamisesta (tiedoksiannettu numerolla K(2001) 1756) (2001/535/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisen maatalouspolitiikan rahoituksesta 17 päivänä toukokuuta 1999 annetun neuvoston asetuksen (EY) N:o 1258/1999(1) ja erityisesti sen 7 artiklan 5 kohdan, sekä katsoo seuraavaa: (1) Jotta voitaisiin varmistaa sovitteluelimen toiminnan jatkuvuus ja mahdollistaa samalla sen kokoonpanon kehittyminen, on aiheellista säätää, että alkujaan kolmivuotista toimikautta voidaan jatkaa tätä lyhyemmällä kaudella. Sovitteluelimen puheenjohtajan toimikauteen sovellettavia erityissääntöjä olisi täsmennettävä. Sovittelumenettelyn perustamisesta osaksi Euroopan maatalouden ohjaus- ja tukirahaston (EMOTR) tukiosaston tilien tarkastamista ja hyväksymistä 1 päivänä heinäkuuta 1994 tehtyä komission päätöstä 94/442/EY(2), sellaisena kuin se on muutettuna päätöksellä 2000/649/EY(3), olisi sen vuoksi mukautettava. (2) Euroopan maatalouden ohjaus- ja tukirahaston komitea antoi myönteisen lausunnon, ON TEHNYT TÄMÄN PÄÄTÖKSEN: 1 artikla Muutetaan päätös 94/442/EY seuraavasti: 1) Korvataan 3 artiklan 1 kohdan toinen ja kolmas alakohta seuraavasti: "Komissio nimittää puheenjohtajan ja jäsenet alkujaan kolmen vuoden pituiseksi toimikaudeksi kuultuaan EMOTR-komiteaa asetuksen (EY) N:o 1258/1999 14 artiklan 1 kohdan a alakohdan mukaisesti. Toimikautta voidaan jatkaa ainoastaan vuoden pituisina jaksoina edellyttäen, että komitealle annetaan siitä tieto. Jos nimitettävä puheenjohtaja toimii kuitenkin jo elimen jäsenenä, hänen alkuperäisen toimikautensa kesto puheenjohtajana on kolme vuotta. Samoin EMOTR-komiteaa asetuksen (EY) N:o 1258/1999 14 artiklan 1 kohdan a alakohdan mukaisesti kuultuaan komissio nimeää lisäksi varajäsenet, jotka täyttävät ensimmäisessä alakohdassa tarkoitetut edellytykset ja joiden puoleen käännytään komission laatiman varajäsenluettelon mukaista järjestystä noudattaen." 2) Korvataan 3 artiklan 3 kohta seuraavasti: "Toimikauden päätyttyä sovitteluelimen jäsen tai puheenjohtaja toimii tehtävässään, kunnes hänet korvataan tai valitaan uudeksi toimikaudeksi." 3) Korvataan 3 artiklan 4 kohdan ensimmäinen alakohta seuraavasti: "Jäsenen toimikausi päättyy ennen toimikauden umpeutumista vapaaehtoisen irtisanoutumisen, erottamisen tai kuoleman tapauksessa. Jäsen korvataan tällöin jäljellä olevaksi toimikaudeksi ensimmäisellä käytettävissä olevalla varajäsenellä. Puheenjohtajan irtisanoutumisen, erottamisen tai kuoleman tapauksessa komissio kuitenkin nimittää puheenjohtajana toimivan jäsenen jäljellä olevaksi toimikaudeksi kuultuaan EMOTR-komiteaa asetuksen (EY) N:o 1258/1999 14 artiklan 1 kohdan a alakohdan mukaisesti." 2 artikla Tämä päätös on osoitettu kaikille jäsenvaltioille. Tehty Brysselissä 6 päivänä heinäkuuta 2001. Komission puolesta Franz Fischler Komission jäsen (1) EYVL L 160, 26.6.1999, s. 103. (2) EYVL L 182, 16.7.1994, s. 45. (3) EYVL L 272, 25.10.2000, s. 41.